Daniel Fernando Sturla Berhouet

**Daniel Fernando Sturla Berhouet** (født 1959) er en av Den katolske kirkes  kardinaler, og erkebiskop av Montevideo siden 2014. Han tilhører Salesianerne av Don Bosco. Han ble kreert til kardinal av pave Frans i 2015, med *[[Santa Galla]]* som tittelkirke.
	
## Liv og virke
### Bakgrunn
Daniel Fernando Sturla Berhouet ble født på det italienske sykehus i Montevideo (*Ospedale italiano Umberto I*) den 4. juli 1959, som den yngste av fem søsken.  Han vokste opp i en middelklassefamilie og er av italiensk og baskisk-fransk avstamning. Faren hans, praktiserende katolikk og advokat av yrke, hadde vært medlem av Katolsk Aksjon i ungdommen, mens moren hans, agnostiker, ble oppdratt i et hjem med batllistiske idealer.  Begge foreldrene døde i Sturlas ungdomstid, og etterlot ham i omsorgen for sine eldre søsken og andre slektninger

Han fullførte sin grunnskole- og videregående utdanning ved *Colegio San Juan Bautista*, og preuniversitetsstudier ved *Johannes XXIII-instituttet*, drevet av salesianerne. Etter endt utdanning begynte han ved Det juridiske fakultet ved *[[Universidad de la República]]*. Han begynte i salesiansk novisiat i 1979 og avla sine første ordensløfter  den 31. januar 1980.

### Prest
Han studerte teologi ved *Biskop Mariano Soler Teologiske Institutt* i Uruguay, og den 21. november 1987 ble han ordinert til prest.
	
Den 28. oktober 2008 ble han utnevnt til salesiaernes provinsial for Uruguay, og kort tid etter ble han valgt til president for Uruguays ordenskonferanse.

### Hjelpebiskop i Montevideo
Den 10. desember 2011 utnevnte pave Benedikt XVI ham til titulærbiskop av Felbes og hjelpebiskop i Montevideo. Han ble bispeviet av Montevideos erkebiskop Nicolás Cotugno Fanizzi den 4. mars 2012; medkonsekratorer var hjelpebiskop i  Montevideo Milton Luis Tróccoli Cebedio, og biskop av San José de Mayo, Arturo Fajardo.

### Erkebiskop av Montevideo
Den 11. februar 2014 promoverte pave Frans ham til erkebiskop av Montevideo i Uruguay. Den 9. mars 2014, i anledning hans innsettelse, ble det holdt en messe sammen med erkebiskop emeritus Nicolás Cotugno og apostolisk nuntius Anselmo Guido Pecorari. Blant de meddeltagende var blant andre president José Mujica, visepresident Danilo Astori, tidligere president Luis Alberto Lacalle, senator Pedro Bordaberry og borgermester i Montevideo Ana Olivera.
	
Innenfor Uruguays bispekonferanse ble han satt til å lede misjons- og lekmannsavdelingene.
## Verker i utvalg
* *1916–1917: Separación de la Iglesia y el Estado en el Uruguay*, Instituto Teológico del Uruguay Mariano Soler, Libro Annual, 1993 
* *¿Santa o de Turismo? Calendario y secularización en el Uruguay*, Instituto Superior Salesiano, colección Proyecto Educativo, 2010

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Erkebiskop *Daniel Fernando Sturla Berhouet* (1959- ) *2012

## Litteratur
* 
## Referanser


## Eksterne lenker
* Biografi på The Cardinals of the Holy Roman Church